Die Kerkraad het breedweg ’n tweeledige taak, naamlik om die rigting van die gemeente te bepaal en om die geestelike welsyn in die gemeente te bepaal. Die gawe van onderskeiding is dus vir die Kerkraad belangrik in die uitvoering van pligte. Benewens hierdie fokus in geestelike leiding, bly die Kerkraad ook in finale instansie die regspersoon van die gemeente.
Ek is die jeugleraar by die gemeente en is verantwoordelik vir die Hoërskool leerders, student en jong werkendes. Ek is mal daaroor om saam met mense te kuier en verhoudings te bou! Dit is vir my belangrik om deur my leefwyse 'n inspirasie vir ander te wees i.t.v geloof sodat jy weer ander kan inspireer. Ek wil 'n voorbeeld wees vir ander van hoe om Kerk in die wêreld te wees sodat ons saam 'n groot verskil kan maak in die Here se naam! Vir ontspanning speel ek graag sport, gaan fliek of eet uit. Ek is opgewonde om jou te leer ken! #LiefdeWen
As Leierleraar dien ek as voorsitter van die Kerkraad, Leraarsraad, Leiersforum en is oorhoofs verantwoordelik vir bestuursaangeleenthede. Ek dien ampshalwe op al die kommissies van die kerkraad. Daarbenewens is ek verantwoordelik vir die Siekebediening, hospitaalbesoek asook die 60+ bediening. My vrou, Suzette, doen sover moontlik besoeke saam met my.